
PATVIRTINTA

direktoriaus 2018 m. gruodžio     d. 
įsakymu Nr. AT-


SOCIALINĖS PARAMOS SKYRIAUS VYRESNIOJO SPECIALISTO PAREIGYBĖS APRAŠYMAS


I. PAREIGYBĖS CHARAKTERISTIKA

	1. Socialinės paramos skyriaus vyresnysis specialistas yra karjeros valstybės tarnautojas.
	2. Pareigybės lygis – B.
	3. Pareigybės kategorija – 8.

II. PASKIRTIS

	4. Socialinės paramos skyriaus (toliau – Skyrius) vyresniojo specialisto pareigybė reikalinga darbui su neįgaliais, pagyvenusiais, socialiai remtinais asmenimis, analizuoti neįgaliųjų poreikius, organizuoti socialinių paslaugų teikimą ir apmokėjimą už jas.

III. VEIKLOS SRITIS

	5. Valstybės tarnautojo, einančio šias pareigas, specialioji veiklos sritis - socialinis darbas. 

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

	6. Valstybės tarnautojas, einantis šias pareigas, turi atitikti šiuos specialius reikalavimus:
	6.1. turėti ne žemesnį kaip aukštąjį neuniversitetinį arba aukštesnįjį, arba iki 1995 metų įgytą specialųjį vidurinį socialinių mokslų studijų srities socialinio darbo krypties išsilavinimą;
	6.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, reglamentuojančiais socialines paslaugas, Šakių rajono savivaldybės tarybos sprendimais, Mero potvarkiais, Administracijos direktoriaus įsakymais, Skyriaus veiklos nuostatais, pareigybės aprašymu;
	6.3. būti susipažinusiam su dokumentų rengimo, tvarkymo ir apskaitos taisyklėmis, gebėti jas taikyti praktiškai;
	6.4. mokėti valdyti, kaupti, sisteminti, apibendrinti informaciją ir rengti išvadas, sklandžiai dėstyti mintis raštu ir žodžiu;
	6.5. mokėti dirbti kompiuteriu MS Office programiniu paketu.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS

	7. Šias pareigas einantis valstybės tarnautojas vykdo šias funkcijas:
	7.1. organizuoja neįgaliųjų būsto aplinkos pritaikymo darbus:
              7.1.1. surenka duomenis apie paslaugos poreikį iš seniūnijų;
              7.1.2. organizuoja savivaldybės administracijos Būsto pritaikymo žmonėms su negalia komisijos posėdžių darbą;
              7.1.3. pateikia  svarstymui surinktą informaciją;
              7.1.4. vadovaudamasis komisijos posėdžio išvadomis, suformuoja neįgalių asmenų būsto pritaikymo eilę;
              7.1.5. parengia būsto pritaikymo neįgaliajam poreikio vertinimo aktą, būsto pritaikymo neįgaliajam darbų užbaigimo aktą;
              7.1.6. bendradarbiauja su Neįgaliųjų reikalų departamentu prie Socialinės apsaugos ir darbo ministerijos neįgaliųjų būsto pritaikymo klausimais, teikia poreikį lėšoms bei ataskaitas.
              7.2. konsultuoja, priima dokumentus bei priima sprendimą dėl specialiųjų lengvųjų automobilių įsigijimo ir jų techninio pritaikymo išlaidų kompensacijoms skirti. Dokumentus pateikia Socialinės apsaugos ir darbo ministerijai;
              7.3. organizuoja rajono gyventojų prašymų socialinėms paslaugoms teikti svarstymą ir sprendimų priėmimo įgyvendinimą:
              7.3.1. priima pirminius dokumentus;
              7.3.2. apskaičiuoja asmens mokėjimo už teikiamas paslaugas dydį;
              7.3.3. vertina asmens turtą;
              7.3.4. teikia dokumentus svarstyti savivaldybės Paslaugų skyrimo komisijai;
              7.3.5. formuoja asmens, besikreipusio dėl socialinių paslaugų, bylą;
              7.3.6. organizuoja sutarčių pasirašymą tarp  paslaugas teikiančios įstaigos ir savivaldybės;
              7.3.7. duomenis apie paslaugų gavėjus suvedą į SPIS.
              7.4. vykdo švietėjišką veiklą, konsultuoja rajono gyventojus ir seniūnijų socialinio darbo organizatorius pareigybės aprašyme išvardintais klausimais;
	7.5. atlieka savivaldybės administracijos Būsto neįgaliesiems pritaikymo, Paslaugų skyrimo komisijų sekretoriaus funkcijas;
              7.6. organizuoja socialinio darbo atvejų (asmenims grįžusiems iš privalomojo gydymo bei kitų įstaigų; esant krizinei ar pavojingai situacijai šeimose) aptarimus;
              7.7. sutikrina socialinių paslaugų įstaigų teikiamų  pažymų, apmokėjimui už teikiamas paslaugas, teisingumą;
              7.8. socialinės paramos skyriaus kompetencijos ribose kontroliuoja socialinių paslaugų teikėjų, įstaigų, teikiančių socialines paslaugas, darbą bei priimtų sprendimų įgyvendinimą;
              7.9. įstatymų nustatyta tvarka teikia Socialinės apsaugos ir darbo ministerijai, kitoms valstybinėms institucijoms statistinę informaciją ir ataskaitas; 
[bookmark: _GoBack]              7.10. rengia priskirtų ir vykdomų funkcijų ribose Savivaldybės tarybos sprendimų, mero potvarkių, administracijos direktoriaus įsakymų projektus;
              7.11. atstovauja skyriui renginių, pasitarimų ir konferencijų metu;
              7.12. vykdo kitus nenuolatinio pobūdžio Skyriaus vedėjo pavedimus.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

	8. Šias pareigas einantis valstybės tarnautojas tiesiogiai pavaldus Skyriaus vedėjui.
________________________________________


Susipažinau


